/* COM(2011) 167 galīgā redakcija - COD 2009/0059 */ KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosinātajiem grozījumiem Padomes nostājā attiecībā uz priekšlikumu EIROPAS PARLAMENTA UN PADOMES REGULAI, ar kuru groza Regulu (EK) Nr. 1934/2006, ar ko izveido finanšu instrumentu sadarbībai ar industrializētām valstīm un teritorijām un citām valstīm un teritorijām ar augstu ienākumu līmeni (ICI Plus)





[pic] | EIROPAS KOMISIJA | Briselē, 1.4.2011 COM(2011) 167 galīgā redakcija 2009/0059 (COD) KOMISIJAS ATZINUMSsaskaņā ar Līguma par Eiropas Savienības darbību 294. panta 7. punkta c) apakšpunktupar Eiropas Parlamenta ierosinātajiem grozījumiemPadomes nostājā attiecībā uzpriekšlikumu EIROPAS PARLAMENTA UN PADOMES REGULAI, ar kuru groza Regulu (EK) Nr. 1934/2006, ar ko izveido finanšu instrumentu sadarbībai ar industrializētām valstīm un teritorijām un citām valstīm un teritorijām ar augstu ienākumu līmeni ( ICI Plus ) 2009/0059 (COD) KOMISIJAS ATZINUMSsaskaņā ar Līguma par Eiropas Savienības darbību 294. panta 7. punkta c) apakšpunktupar Eiropas Parlamenta ierosinātajiem grozījumiemPadomes nostājā attiecībā uzpriekšlikumu EIROPAS PARLAMENTA UN PADOMES REGULAI, ar kuru groza Regulu (EK) Nr. 1934/2006, ar ko izveido finanšu instrumentu sadarbībai ar industrializētām valstīm un teritorijām un citām valstīm un teritorijām ar augstu ienākumu līmeni ( ICI Plus ) 1. Ievads Līguma par Eiropas Savienības darbību 294. panta 7. punkta c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Komisija šeit izklāsta savu atzinumu par grozījumiem, ko ierosinājis Parlaments. 2. Priekšvēsture Datums, kurā priekšlikumu nosūtīja Parlamentam un Padomei: 2009. gada 21. aprīlis Dokuments COM (2009) 197 galīgā redakcija 2-2009/0059 (COD), labojums 2009. gada 30. novembrī, grozīts 2009. gada 1. decembrī (Lisabonas līguma stāšanās spēkā) Datums, kurā Eiropas Parlaments sniedza atzinumu pirmajā lasījumā: 2010. gada 21. oktobris Datums, kurā grozīto priekšlikumu nosūtīja Parlamentam un Padomei: nav Datums, kurā panākta politiska vienošanās par Padomes nostāju: nav Datums, kurā oficiāli pieņēma Padomes nostāju: 2010. gada 10. decembris Datums, kurā Eiropas Parlaments sniedza atzinumu otrajā lasījumā: 2011. gada 3. februāris 3. Priekšlikuma mērķis Ārējām darbībām paredzēto finanšu instrumentu starpposma pārskatīšanas ietvaros Komisija sagatavoja šo priekšlikumu, lai aizpildītu likumdošanas plaisu , proti, ES nevar finansēt darbības, kas nepārprotami neietilpst kategorijā "oficiālā palīdzība attīstības jomā" ( ODA ) četrdesmit sešās no ES partnervalstīm visā pasaulē. Šī situācija izriet no tā, ka DCI regula (2. panta 4. punkts) izslēdz lielāko daļu pasākumu, kas neatbilst ODA kritērijiem, kurus noteikusi Ekonomiskās sadarbības un attīstības organizācijas Attīstības palīdzības komiteja ( OECD/DAC ) (tādēļ "DACable"), paredzot tikai ierobežotus izņēmumus. Nav citu juridisku noteikumu, kuri ļautu jaunattīstības valstīs, kas ietilpst DCI darbības jomā, finansēt pasākumus, kuri neatbilst ODA prasībām. Vairākās jomās Komisijai un Parlamentam bija atšķirīgi viedokļi par konkrētu pasākumu atbilstību ODA ("DAC-ability"). EP konstatēja vairākus problemātiskus piemērus, kurus tas neuzskatīja par ODA ne "demokrātiskās pārbaudes" laikā (kad Komisija konsultējas ar EP par stratēģijas dokumentiem un daudzgadu programmām), ne arī komitoloģijas procedūras laikā (kad tas pārbaudīja gada rīcības programmas). Pēc tam EP pieņēma vairākas rezolūcijas, kurās tas nosodīja Komisiju par īstenošanas pilnvaru pārkāpšanu saistībā ar šādu projektu pieņemšanu DCI regulas ietvaros un aicināja tos atsaukt. Rezultātā daži darbību veidi tika finansēti ārpus DCI saskaņā ar sagatavošanas darbībām, kuras šim nolūkam izveidoja EP (t.i., apmaiņa uzņēmējdarbības un zinātnes jomās ar Indiju un Ķīnu, sadarbība ar valstīm ar vidēju ienākumu līmeni Āzijā un Latīņamerikā). Sagatavošanas darbības beidzās 2009. gadā. Tika panākta vienošanās starp komisāri Ferero-Valdneri un EP komiteju priekšsēdētājiem, ka tie Eiropas studenti un skolotāji, kuri piedalās Erasmus Mundus programmas ārējā daļā , tiks finansēti no DCI tikai līdz 2009. gada beigām. Plaisas aizpildīšanai arī jānodrošina, ka var finansēt dažus enerģētikas projektus un sabiedrisko attiecību diplomātijas pasākumus, kas neatbilst ODA kritērijiem (piemēram, Āzijā, Vidusāzijā un Irākā/Irānā). Komisijas priekšlikums ir pragmatisks, ad hoc risinājums šai problēmai. Tas vienkārši pievieno DCI valstis pašreizējam Industrializēto valstu instrumentam. Šis instruments tika uzskatīts par vispiemērotāko, jo ES to izmanto, lai finansētu sadarbību, lai īstenotu ar attīstību nesaistītas intereses. Tā vispārējais politikas mērķis attieksies arī uz DCI valstīm: "konkrēti reaģēt uz vajadzību stiprināt saites un vēl vairāk iesaistīties divpusējās, reģionālās vai daudzpusējās attiecībās ar tām, lai izveidotu labvēlīgāku vidi Kopienas un šo valstu un teritoriju attiecību izvēršanai, kā arī lai veicinātu dialogu, sekmējot Savienības intereses." Priekšlikumam ir laika ierobežojums no 2010. līdz 2013. gadam, un tā darbības joma saistībā ar politikas saturu un ietekmi uz budžetu ir ierobežota. Tas neskar turpmākus priekšlikumus par jaunās paaudzes ārējo attiecību finanšu instrumentiem nākamās finanšu shēmas ietvaros. Eiropas Parlaments Komisijas priekšlikumu jau pieņēma budžeta izteiksmē : aizstāt sagatavošanas darbības un paredzēt ar ODA nesaistītas darbības; 2010. gada budžetā tika izveidoti jauni budžeta posteņi ar vajadzīgajām apropriācijām, līdz priekšlikums tiks oficiāli pieņemts. Ja priekšlikums netiks pieņemts, tad budžeta apropriācijas nevar īstenot juridiskā pamata trūkuma dēļ. 4. Komisijas atzinums par Eiropas Parlamenta ierosinātajiem grozījumiem 4.1 Komisijas pieņemtie grozījumi Komisija var pieņemt tekstu, par kuru tika panākta vienošanās trīs iestāžu starpā trialogu laikā, kas notika 2010. gada oktobrī un novembrī (1., 2., 3., 4., 5., 6., 7., 8., 9. apsvērums un 1., 2., 3., 4. pants, 5. panta 2. punkts, 7. pants, 8. pants, 9. panta 1. punkts, 12. pants, 13. un 14. pants). Informācijai: šie apsvērumi un panti jau ir apstiprināti Padomē pirmajā lasījumā. 4.2 Komisijas noraidītie grozījumi Komisija nevar pieņemt pantus, kas saistīti ar deleģētajiem aktiem un komitoloģijas jautājumiem (8.a apsvērums, 6. panta 1. punkts; 14.a, 14.b, 14.c pants (deleģētie akti), 6. panta 3. punkts; 15. panta dzēšanu (komitoloģija)). Komisija nevar pieņemt 16. pantu par finanšu noteikumiem, kurā teikts, ka DCI naudu nevar izmantot, lai finansētu ICI Plus . Šis grozījums nav pieņemams. Lēmums par finansējuma avotu ir budžeta lēmējiestāžu prerogatīva, kad tās katru gadu pieņem budžetu. Tas nevar būt likumdošanas akta sastāvdaļa. Pantam jāpieturas pie standarta noteikumiem, kā paredzēts katrā finanšu instrumentā. Tomēr, lai veicinātu vienošanos un no jauna pārliecinātu iestādes, Komisija ir gatava sniegt paziņojumu, atgādinot, ka finanšu atsauces summa, kas 16. pantā noteikta II pielikumā uzskaitītajām valstīm, tiks īstenota, izmantojot īpašas budžeta pozīcijas, kuras paredzētas darbībām, kas nav oficiālā palīdzība attīstības jomā. 5. Secinājumi Diskusijas ar citiem likumdevējiem turpināsies pēc otrā lasījuma, lai izstrādātu vienprātīgu risinājumu, vēlams, piešķirot Eiropas Parlamentam būtiskas pārbaudes tiesības pašreizējās daudzgadu plānošanas atlikušajā periodā, un atstāt izvēles iespējas attiecībā uz nākamo periodu, tostarp iespēju izmantot deleģētos aktus, vienlaikus pilnībā ievērojot LESD 290. pantā noteiktos kritērijus.